П Р О Т О К О Л    №  24
от заседание на Комисията по анализ и отчитане
степента на натовареност на органите на съдебната власт 
към Висшия съдебен съвет
23 юни 2015 г.

Днес, 23 юни 2015 г., вторник, от 10.00 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:
ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ - отсъства
МАРИЯ КУЗМАНОВА 
МИЛКА ИТОВА - отсъства
РУМЕН БОЕВ 
РУМЕН ГЕОРГИЕВ 
ЮЛИАНА КОЛЕВА	

Присъстват от администрацията на ВСС експертни сътрудници към комисията: Красимира Василева – началник-отдел „ЮОДКВСС”, д-я „Правна”, Емилия Петкова и Румяна Тодорова – старши експерти в отдел „САОД”, дирекция „ИТСС”.

	 1. ОТНОСНО: Решение на Висшия съдебен съвет по протокол № 31/04.06.2015 г., т. 4.
	
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема решението на Висшия съдебен съвет по т. 4 от протокол № 31/04.06.2015 г. за сведение.
1.2. В заседание на ВСС, което ще се проведе на 15.07.2015 г., комисията ще изложи подробно извършените до момента действия във връзка с определянето на норма за натовареност на съдиите. 

	2. ОТНОСНО: Решение на Висшия съдебен съвет по протокол № 34/17.06.2015 г., д. т. 3

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Дава възможност на всеки от членовете на комисията да изрази становище в дискусията, която ще се проведе от Висшия съдебен съвет в заседание на 25.06.2015 г., във връзка с Проекта за изменение и допълнение на Конституцията на Република България, № 554-01-103.
2.2. Изпраща решението на комисията по т. 2.1. на Комисия по правни въпроси за сведение.

3. ОТНОСНО: Писмо с мотивирано становище от кмета на община Твърдица, изх. № 3241/12.06.2015 г. /вх. № 96-00-446/22.06.2015 г./
/въпросът е разглеждан в заседаниe на комисията на 28.04.2015 г. – протокол № 15, т. 3/

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Потвърждава становището си, изложено подробно в писмо, изх. № 03-00-014/19.05.2015 г., до г-н Атанас Атанасов – кмет на община Твърдица.
3.2. Изпраща настоящето решение, заедно с копие от решението на комисията по протокол № 15/28.04.2015 г., т. 3, на кмета на община Твърдица и копие до председателя на Общински съвет – Твърдица, за сведение. 

						ПРЕДСЕДАТЕЛ НА 
						КОМИСИЯТА:      /п/             								     		  КАЛИН КАЛПАКЧИЕВ